Intervallnivå

Intervallnivå er det nest høyeste av fire målenivåer. Variablenes verdier kan rangeres i forhold til hverandre og det er mulig å si noe kvantitativt om avstanden mellom hver verdi, men skalaen har et kunstig nullpunkt.

Et eksempel er temperatur målt i grader celsius: 3 °C, 6 °C, 12 °C, ... En kan si noe om avstander mellom verdiene, som at avstanden mellom 3 °C og 6 °C er mindre enn avstanden mellom 6 °C og 12 °C. En kan også si at 6 °C er tre grader mer enn 3 °C, men en kan ikke si at 6 °C er dobbelt så varmt som 3 °C fordi celsius-skalaen har et kunstig nullpunkt.

Kategori:Statistisk terminologi
Kategori:Sammenligning (Matematikk)